
Anotimpuri contemporane (|) 
Primăvara 


loana Baalbaki 


Introducere 


În luna aprilie a anului curent am asistat la debutul unui ambițios 
proiect de creaţie, interpretare și cercetare a muzicii contemporane 
românești, conceput și inițiat de compozitorul Alexandru Ștefan 
Murariu, ce urmează a se implementa pe parcursul anului 2023, sub 
numele de Anotimpuri contemporane. Realizarea unor partituri noi, de 
către 15 compozitori din România, dedicate Ansamblului Couleurs, este 
punctul central al proiectului, lucrările urmând a fi interpretate în patru 
concerte, asociate celor patru anotimpuri, iar apoi analizate de către 
patru muzicologi clujeni, studiul de față reprezentând primul număr al 
seriei. 

Înainte de a trece la analizarea lucrărilor compozitorilor români 
dedicate primăverii, doresc să mă opresc asupra apariţiei și dezvoltării 
Ansamblului Couleurs, un ansamblu tânăr în peisajul muzical 
contemporan din România, dar care a reușit în puţinii ani de la înființare 
să se impună pe principalele scene de gen din ţară și să fie protagonistul 
unor valoroase proiecte artistice. De altfel, prezentul proiect este 
creionat în jurul ansamblului, a cărei timbralitate bogată reprezintă o 
sursă inepuizabilă de inspiraţie pentru compozitorii contemporani. 

Ansamblul Couleurs a fost fondat în anul 2020, de către 
compozitorului Alexandru Ștefan Murariu, cu funcţia de aparat sonor 
pentru programul de rezidență de creație oferit de muzicologul Bianca 
Tiplea-Temes, în calitate de director artistic al Festivalului International 
Ligeti - A tribute to Gyórgy Ligeti in his Native Transylvania!. Rezidenta 


1 Cea de-a treia ediţie a Festivalul International Ligeti s-a desfășurat exclusiv în 
mediul online, în perioada 28 octombrie-1 noiembrie 2020. 

de creaţie a presupus compunerea unei lucrări și pregătirea unui concert 
de autor. Astfel, în prima sa apariţie, ansamblul compus din flaut, vioară, 
violă, violoncel, harpă, pian și percuție a susţinut concertul /n 
Paradisum, transmis live în data de 29 octombrie 2020. Au putut fi 
audiate lucrări reprezentative din creaţia tânărului compozitor clujean, 
precum El Niño pentru ansamblu instrumental - lucrare premiată în 
cadrul Concursului Internaţional „George Enescu” la secțiunea muzică 
de cameră, Pasărea măiastră pentru ansamblu, intrată de atunci în 
repertoriul curent al ansamblului, La Cathedrale de Rouen IV pentru 
flaut și vioară și In Paradisum, Chorus Angelorum pentru ansamblu 
instrumental și cor — comanda festivalului interpretată în primă audiție 
absolută. 

Reușita primului proiect și tenacitatea directorului artistic și 
dirijorului acestuia, Alexandru Ștefan Murariu, au făcut ca această 
inițiativă să nu rămână un proiect unic ci să fie începutul unei frumoase 
activităţi de promovare a muzicii contemporane, de sprijinire a actului 
creativ și a acțiunilor conexe — de cercetare sau educative; prin 
organizarea de concerte, înregistrări, concerte educative, mese rotunde 
și proiecţii de film. 

De la debut și până în prezent au urmat apariții în cadrul celor 
mai importante festivaluri de profil din România precum Meridian (2021 
și 2022), Minunata Muzică Nouă de la Sibiu (2021) și Cluj Modern 
(2022). Acestor evenimente li s-a mai adăugat și participarea în cadrul 
proiectului Duo in residence, organizat în cadrul Academiei Naţionale de 
Muzică „Gheorghe Dima”, în 2022, și finanţat prin programul FDI, ce i-a 
avut drept invitați pe compozitorul Alexandre Jamar din Franţa și pe 
dirijorul Cristian Spătaru din Republica Moldova și finalizat prin 
susținerea unor sesiuni de score reading cu studenti dirijori si 
compozitori ai ANMGD și a unui concert cu lucrări în primă audiție. 

Din necesitatea existenţei unui cadru formal de susținere a 
ideilor de proiect și de sprijinire a activităților ansamblului, directorul 
artistic, a înființat Asociaţia Culturală Sound Borders, alături de soţia sa, 
Ramona Murariu, flautistă și membră fondatoare a ansamblului și Andra 
Pătraș, muzicolog și expert în managementul proiectelor artistice. O 
echipă de management profesionistă, entuziastă și efervescentă ce a 
reușit în scurtul timp de la înființarea asociaţiei să realizeze un proiect 
de anvergură — Turneul National „Aniversări”, ce a angrenat, în 
implementarea sa, principalele instituții de învățământ muzical superior 
din România. Constând într-un periplu concertistic în cinci orașe din 

țară: lași, București, Sibiu, Timișoara și Cluj-Napoca, turneul a promovat 
creația compozitorilor Yannis Xenakis, Cornel Táranu, Dan Dediu, 
Alexandru Ștefan Murariu și Aron Tórók-Gyurkó. Proiectul a fost 
nominalizat la premiile AFCN pentru anul 2022. 

Încă de la înființare, ansamblul a avut o formulă instrumentală 
complexă din punct de vedere timbral, cvartetului de coarde și pianului 
alăturându-li-se o harpă, 2 flaute, un clarinet si percutia. Astfel, 
ansamblul oferă o plajă timbrală bogată ce este valorificată de 
compozitori în diverse formule instrumentale. 

Repertoriul ansamblului se constituie preponderent din lucrări 
ale compozitorilor români, fără a exclude însă abordarea unor opusuri 
camerale ale compozitorilor secolului XX! precum Maurice Ravel sau 
Yannis Xenakis. Se remarcă, în programele ansamblului, asocierea 
creației compozitorilor români aparţinând diferitelor școli de compoziţie 
(Cluj, București, lași și Timișoara), dar și aparținând generaţiilor diferite, 
de la maeștri, conducători ai școlilor de compoziţie precum Cornel 
Táranu, Adrian Pop sau Dan Dediu, la tineri compozitor precum Áron 
Tórók-Gyurkó, Sonia Vulturar, Aurelian Bácan, Sebastian Tuná, fără a 
evita creația Generatiei X reprezentată de Diana Rotaru, Șerban Marcu, 
Tudor Feraru, Gabriel Mălăncioiu, Cristian Bence-Muk. 


Pentru concertul „Primăvara”, susținut în data de 25 aprilie 2023, 
în Studioul de concerte al Academiei Naţionale de Muzică „Gheorghe 
Dima”, Alexandru Ștefan Murariu i-a provocat pe compozitorii Tudor 
Feraru, Șerban Marcu și Gabriel Mălăncioiu să compună lucrări în 
diferite formule instrumentale, pornind de la tematica generoasă a 
primăverii. Astfel au rezultat cele trei lucrări: Exuvia de Tudor Feraru, 
Snowdrop de Șerban Marcu și Printemps, verdure de Gabriel Mălăncioiu. 
Programul concertului a fost completat cu încă trei opusuri potrivite 
tematicii proiectului, Joc cu păsări de Sonia Vulturar, Pasărea Măiastră 
de Alexandru Ștefan Murariu și Introducere și Allegro de Maurice Ravel. 

În continuare mă voi axa, din perspectivă analitică, asupra celor 
cinci compoziţii românești, dorind să scot în evidenţă elementele de 
structură și limbaj ce fac trimitere la primăvară. 


1 Cum este cazul lucrării Introducere și Allegro pentru harpă, flaut, clarinet și 
cvartet de coarde de Maurice Ravel, intrată în repertoriul curent al ansamblului 
și care a făcut parte și din programul concertului „Primăvara”. 

Metamorfoze sonore în Exuvia de Tudor Feraru! 


Reprezentând o miniatură pentru clarinet și vibrafon, descrisă de 
compozitor ca fiind o „melopee acompaniată”? în care clarinetul joacă 
rolul principal, iar vibrafonul susține substratul sonor, ca o pătură 
armonică peste care se ţese 
linia solistică, lucrarea „încearcă 
să speculeze compatibilitatea și 
complementaritatea"? celor 
douá instrumente. 

Titlul, Exuvia, este un 
termen provenit din biologie ce 
desemnează corpul sau învelișul 
abandonat al unei  vietáti 
(insecte, reptile) după procesul 
de metamorfozare din faza de 
pupă în cea de adult, proces pe 
care compozitorul îl asociază, la 
nivel metaforic, cu „ideea de 
renaștere, de eliberare, cu 
primăvara, cu lumina solară, [..] piesa dorind să ilustreze în cheie 
muzicală procesul biologic specific unor insecte care se descotorosesc 
de vechiul exoschelet și evadează către o nouă etapă a existenţei lor"^. 


1 Născut în 1976 la Cluj-Napoca, Tudor Feraru a studiat pianul în cadrul Liceului 
de Muzică „Sigismund Toduţă” din orașul natal, iar mai apoi compoziţie si 
dirijat orchestră în cadrul Academiei Naţionale de Muzică „Gheorghe Dima”, ca 
discipol al compozitorului Cornel Táranu si al dirijorului Petre Sbârcea. A 
obținut o bursă de studii masterale la Western University din London, Canada, 
iar după absolvirea acestora a urmat studiile doctorale în cadrul University of 
British Columbia din Vancouver, Canada. A fost bursier al studiilor 
postdoctorale MIDAS din cadrul UNMB. În prezent este conferenţiar doctor la 
Academia de muzică clujeană, unde predă cursuri de armonie și contrapunct. 
Creația sa cuprinde peste 50 de opusuri, de la lucrări pentru instrumente solo 
și camerale, la operă de cameră și balet. 
? Tudor Feraru, în prezentarea lucrării din caietul program al concertului. 
3 Idem. 
^ Ibidem. 

Vibrafonul, un instrument de percutie cu un timbru aparte, ce 
poate fi usor asociat unei sonoritáti acvatice sau glaciale, pe care 
compozitorul o valorificá pe tot parcursul piesei prin scriitura armonicá, 
deschide lucrarea cu o introducere de patru măsuri în care observăm 
tipologia discursului întregului acompaniament, bazat pe acorduri de 
patru sunete — structuri armonice geometrice sau cu sunete adăugate — 
preponderent în registru grav și mediu, având durate lungi, dar 
asimetrice (ex. 1). 

Ex. 1. Exuvia, fragment introductiv al vibrafonului 
construit dintr-un lant de acorduri, m. 1-4 


Desi piesa poartá indicatia metricá de 4/4, duratele lungi ale 
acordurilor, precum si utilizarea legato-ului peste bara de másurá si 
contopirea unor durate inegale creeazá o senzatie staticá, plutitoare, 
intreruptá in doar douá ipostaze printr-o scurtá pauzá sau cu o 
intervenţie ritmică, a unei scări descendente hexatonice, cu finală pe fa, 
cu rol concluziv (ex. 2). 

Ex. 2. Exuvia, intervenția vibrafonului cu scara hexacordică descendentă, 
cu finală pe fa, m. 14 


Acompaniamentul vibrafonului este structurat în două strofe, A 
și A', prima de 44 de măsuri, iar a doua de 47, cele trei măsuri 
suplimentare ale segmentului secund reprezentând coroana pe acordul 
final. Această structură nu o regăsim și la nivelul discursului clarinetului, 
construit din segmente ritmico-melodice cu un pronunțat caracter 
improvizatoric, de durate diverse, dar notate cu o mare precizie în 
partiturä. 


În discursul clarinetului observăm preferința pentru linii 
melodice plastice, convexe sau concave, dar si motive „săgeată” 
preponderent ascendente, a căror construcție sugerează preferința 
compozitorului pentru mersuri cromatice, sau cromatisme întoarse, 
urmate de salturi abrupte pe intervale disonante (septime descendente, 
octave mărite sau micșorate, none). Dacă la nivelul știmei vibrafonului 
pauza apare sporadic, în cadrul discursului clarinetului aceasta este 
adesea utilizată, cu rol de a delimita celulele motivice și dând astfel 
melodiei un caracter frânt. Această „simfonie a vocilor” este realizată 
discret de către compozitor, prin construirea unor plaje armonice pe 
baza unor sunete din linia melodică a clarinetului, în cadrul căreia va 
interfera adesea datorită discursului preponderent cromatic. 


Acumularea tensiunii spre punctul culminant se face treptat, prin 
lărgirea duratei temporale a segmentelor motivice din partida 
clarinetului, prin creșterea numărului de sunete pe unitatea de timp, 
obținută prin utilizarea formulelor ritmice excepționale — cvintolet, 
septolet, nonolet (ex. 3, m. 49-52); sau prin introducerea celulelor 
ornamentale de tip apogiatură (ex. 3, m. 47); prin mutarea discursului 

către ambitusul acut și supra-acut al instrumentelor (ex. 3, m. 49-50) și 
nu în ultimul rând, prin creșterea dinamicii muzicale, de la indicaţii de 
pp, apoi mp, mf, ajungându-se în măsurile 49-50 la ff la ambele 
instrumente. 


Punctul culminant al piesei este atins la măsurile 48-51, prin 
discursul melodic al clarinetului în registrul acut și supra-acut, prin 
glissando-urile ascendente la interval de octavă micșorată, urmate de 
scările melodice ascendente accelerate, construite din formule ritmice 
excepționale, cât și prin indicatia dinamică ff, un tumult sonor dublat de 
forma de atac modificată la vibrafon — acorduri susținute, în tremolo. 


Af 
£ trem. £ 

|P (come un ecó) 
d | o | | ` = dd 


Ex. 3. Exuvia, punct culminant, m. 48-51 


În continuare, discursul muzical al clarinetului se rarefiazá 
treptat, eliberándu-se, după măsura 65, de ritmurile divizate si de 
formulele conglomerate de apogiaturi. La finalul lucrării, în măsura 85, 
regăsim motivul melodic initial al clarinetului, variat prin inversare, 
indicatia nostalgico sugerând emoția amintirii sau a pierderii datorate 
metamorfozei. 

Ex. 4. Exuvia, motivul initial al clarinetului în variantă inversatá, m. 86-87 


Snowdrops de Șerban Marcu! 
sau transpunerea în sunete a ciocnirii dintre iarnă și primăvară 


Piesa lui Șerban Marcu este o 
miniatură pentru marimbafon solo 
dedicată percutionistului Toni Vintur, 
membru permanent al Ansamblului 
Couleurs. Geneza acestei piese este 
deopotrivă legată de proiectul 
Anotimpuri contemporane si de 
proiectul de cercetare al 
percutionistului care, în cadrul 
studiilor doctorale efectuate la 
Academia Națională de Muzică 
„Gheorghe Dima” este preocupat de 


1 Născut în 1977 la Brașov, Șerban Marcu a urmat cursurile de specialitate în 
cadrul Liceului de Artă din orașul natal, pentru ca mai apoi să se specializeze în 
compoziția muzicală, în cadrul Academiei Naţionale de Muzică „Gheorghe 
Dima" din Cluj-Napoca, la clasa compozitorului Cornel Táranu, sub îndrumarea 
căruia a finalizat și studiile doctorale. În prezent este conferenţiar doctor în 
cadrul instituţiei pe care a absolvit-o, printre disciplinele predate numărându- 
se Armonia, Contrapunctul și Compoziţia muzicală. Creaţia sa cuprinde lucrări 
camerale, corale, de balet și operă ce au fost interpretate în festivaluri de 
muzică contemporană precum Cluj Modern, Festivalul Meridian, Festivalului 
Muzicii Noi de la lași. 

dezvoltarea repertoriului pentru percuție solo semnat de compozitorii 
clujeni. 

Lucrarea valorifică potenţialul timbral și tehnic al marimbei, unul 
dintre cele mai moderne instrumente melodice de percuție existente la 
ora actuală, datorită modificărilor pe care le-a suferit în ultimele decenii, 
printre acestea numărându-se lărgirea ambitusului melodic și extinderea 
sonoritátii prin creșterea dimensiunii instrumentului, îmbunătăţirea 
materialelor de construcție, dar și prin modificarea prelucrării plăcilor de 
lemn și a formei acestora, precum și a tuburilor rezonatorii. 

Titlul lucrării, Snowdrops (ro. ghiocei) face trimitere la programul 
proiectului Anotimpuri contemporane, prin simbolistica asociată acestor 
flori, ghioceii fiind considerati, în tradiţia populară, vestitorii primăverii. 

La nivel macro-structural, lucrarea se constituie dintr-o singură 
mișcare, care, conform spuselor compozitorului „se arcuiește în formă 
de pod, atingând o culminatie în tempo rapid si readucând în final, ca o 
amintire estompată, atmosfera începutului”. La nivel micro-structural, 
lucrarea are la bază trei motive contrastante care, în contextul tematic 
al piesei, pot fi asemuite unor personaje muzicale. Mi-am luat libertatea 
de a le numi metaforic: motivul iernii, motivul dezghetului și motivul 
ghiocelului. 

Analizând construcţia lucrării prin prisma motivelor sale, 
observăm că aceasta poate fi structurată în trei segmente: primul — 
expozitiv (m. 1-61), al doilea — dezvoltător (m. 62 -117) și al treilea — 
concluziv (119-136). 

Primul motiv, al iernii (ex. 5, m. 1-4), este un motiv static, o 
repetare pulsatilă, de șapte ori, a unei celule ritmico-melodice „x”, ce se 
constituie dintr-o optime pe sunetul /a din registrul acut, urmată de o 
pauză de o pătrime cu punct. Indicatia agogicá Lento, sordinato, 
addormentato precum și cea dinamică mp, sempre uguale, senza vita 
creează cadrul acestei atmosfere statice, lipsite de viaţă, glacială. 
Pulsatia pe sunetul /a ne duce cu gândul și la picătura de apă ce cade de 
pe turturii de gheaţă odată cu topirea generată de sosirea primăverii. 


Lento, stordito, addormentato . = 54 


mp, sempre ugualé, senza vita 


Ex. 5. Snowdrops, motivul iernii, m. 1-4 

La fiecare reaparitie, motivul iernii suferă mici modificări la nivel 
melodic, dar și la nivelul numărului de celule din care se constituie. Dacă 
primele două apariţii se constituie din șapte celule, următoarele trei 
apariții se vor constitui din șase celule, element ce sugerează 
diminuarea forței sau a duratei iernii. La nivel melodic observăm o 
amplificare sonoră, construită prin alăturarea în plan descendent a 
sunetului sol# (în a doua apariție a motivului iernii, m. 12), urmată de 
sunetul fa (în a treia apariție a motivului iernii, m. 24) rezultând un 
acord de tip cluster (ex. 6). 


Ex. 6. Snowdrops, variația melodică la nivelul motivului iernii, m. 21 


Observăm o tratare diferită a variaţiei motivice, de la o apariţie la 
alta, în sensul în care la primele apariţii ale sunetelor noi, acestea sunt 
introduse în ultima celulă a motivului, pentru ca la apariţiile următoare 
amplificarea sonoră să intervină tot mai devreme, iar la ultima apariţie a 
motivului (m. 37) să asistăm la inversarea acestuia, construcția celulară 
pornind dinspre cluster spre unison. 

Motivul al doilea, al dezghetului (m. 4-8) este un motiv 
contrastant față de motivul prim datorită registrului grav și mediu în 
care apare, datorită complexității melodice și ritmice, dar și datorită 
variațiilor la care este suspus cu fiecare apariție a sa. Este constituit din 
două celule, o primă celulă monodică , y", caracterizată de saltul la terță 
ascendentă și duratele lungi dar asimetrice ale sunetelor constitutive, ce 
în apariţiile ulterioare va suferi variaţii prin amplificarea intervalului de 
la terță mică ascendentă, la terță mare (m. 14), apoi cvintă (m. 25), sau 
prin adăugarea unei celule în oglindă (m. 14). 

Cea de-a doua celulă, armonică ,z", este formată dintr-un gest 
muzical scurt în f ca o apogiatură pentru acordul ce-i urmează, în pp, cu 
o durată lungă. Remarcăm în bas, pendularea melodică si-sib-si, ce va fi 
variată în apariţiile următoare ale motivului printr-un mers descendent 
(m. 17-19), sau printr-un salt la cvintă descendentă (m. 44-45). 


73 


Revista MUZICA Nr. 4 / 2023 


Lento, stordito, addormentato . = 54 


Ex. 7. Snowdrops, motivul dezghetului, m. 4-8 


Motivul dezghetului, al cărui nume mi-a fost sugerat de indicatia 
dinamică, scongelandosi poco à poco, dar și de gestul muzical al celulei 
secunde ce trimite cu gândul la sunetul produs de picăturile de apă 
rezultate din dezghetul turturilor, primăvara, va apărea alternativ cu 
motivul ierni de cinci ori, înainte de a intra motivul ghiocelului (m. 47), 
contrastant față de segmentul muzical anterior prin indicatia agogică 
Allegretto. 

Motivul ghiocelului, monodic, se constituie dintr-o celulă ritmico- 
melodică „a”, un anapest urmat de o pauză de pătrime, ce susţine patru 
tipuri de gesturi melodice (ex. 8): 

1. ascendent 3m, 2m cromatică, 

2. convex 5p, 2m cromatică, 

3. convex 7m, 3m, 

4. concav 7m, 4+, 

dar care vor suporta variații melodice pe parcursul aparitiilor 
ulterioare prin inversare, recurenţă, permutare, transpozitie si 
adáugare, dar si variatii ritmice, anapestul devenind apoi grup de patru 
saisprezecimi urmat de optime (m. 64, m. 70-71), sau grup de triolete 
(m. 65). 


' mf, come appena svegliato 


Ex. 8. Snowdrops, motivul ghiocelului, m. 47-48 

După prima apariţie a motivului ghiocelului, discursul muzical va 
continua prin alternanţa acestuia cu motivul dezghetului, de trei ori, cu 
o singură abatere, între măsurile 57-59, când compozitorul readuce 
motivul iernii într-o formă dinamizată, accelerată prin reducerea 
duratelor pauzelor, până la eliminarea acestora (ex. 9). 


Ex. 9. Snowdrops, motivul iernii dinamizat, m. 57 


Zona mediană a piesei, construită din variaţii ale motivului 
ghiocelului, într-o manieră de toccatá!, va aduce și punctul culminant, 
pe secţiunea de aur (m. 91-92), segment construit dintr-un discurs 
diferit, format din acorduri-bloc de cvarte suprapuse, urmate de arpegii 
descendente și ascendente pe formule ritmice excepţionale (ex. 10). 


Ex. 10. Snowdrops, punct culminant, m. 91-92 


După o pauză generală de o măsură (m. 118) revin discret 
motivele de început, în formule comprimate, uneori până la extrem, mai 
întâi cel al dezghetului (m. 119-123), apoi, dialogat, cel al iernii și al 
ghiocelului, acesta din urmă într-o tehnică de atac diferită, fiind cântate 
direct cu lemnul baghetei, ce-i conferă o sonoritate seacă, uscată. Astfel, 
conform compozitorului, segmentul concluziv „readuce în final, ca o 
amintire estompată, atmosfera începutului”?, dar într-o manieră ce 
sugerează dispariţia, sfârșitul. 


1 Un gen și deopotrivă o tehnică de compoziţie care joacă un rol semnificativ în 
creaţia compozitorului, vezi în acest sens Tatiana Oltean, Aspecte idiomatice în 
creația de toccate a compozitorului Șerban Marcu, în Artes. Revistă de 
muzicologie, Editura Artes, 2022, p. 235. 
? Serban Marcu, în prezentarea lucrării din caietul program al concertului. 

Spatializarea surselor sonore și tehnica oiseaux 
în Pasărea Măiastră de Alexandru Murariu! 


Geneza lucrării este legată de 
școala de vară “Academia Sighișoara” 
2017, la care a participat 
compozitorul, fiind beneficiarul unei 
burse de rezidență de creație, alături 
de alți patru tineri creatori români. 
Acestora li s-a solicitat să compună 
câte o piesă pentru ansamblu 
instrumental, cu sau fără voce, 
pornind de la basmele sau mitologia 
românească, lucrările fiind apoi 
interpretate de către artiști invitaţi la 
cursurile Academiei Sighișoara, la finalul școlii de vară. Alexandru Ștefan 
Murariu s-a oprit asupra basmului Pasărea măiastră, cules și publicat de 
Petre Ispirescu în volumul său de povestiri românești. Pasărea măiastră 
este un personaj zoomorf fantastic, cu puteri supranaturale, ţinut 
prizonier de către zmei, în căutarea căruia pornesc cei trei fii ai 
împăratului, într-un drum inițiatic, din care va ieși câștigător, cu ajutorul 
forţelor supranaturale, cel aflat de partea binelui. Lucrarea Pasărea 
măiastră se centrează în jurul personajului fantastic care este ocrotit si 
sprijinit de celelalte păsări. Compozitorul a apelat la tehnica spaţializării 
surselor sonore prin conturarea a două planuri sonore, cel principal — al 


1 Născut in 1989 la Deva, a urmat cursurile Liceului de Muzică „Sigismund 
Toduţă” din orașul natal unde a studiat vioara. Și-a continuat studiile 
universitare în cadrul Academiei Naţionale de Muzică „Gheorghe Dima” din 
Cluj-Napoca, la secția compoziţie, fiind discipol al compozitorului Adrian Pop. 
După absolvirea tuturor ciclurilor de studii universitare, devine cadru didactic 
în cadrul Academiei clujene, în prezent susținând cursuri și lucrări practice la 
disciplinele Armonie, Teoria instrumentelor, Aranjament coral. Este un 
compozitor prolific și apreciat, dovadă stând numeroasele premii și burse 
câștigate de-a lungul anilor, printre care se evidențiază în mod aparte cele 
două premii pentru compoziţie la Concursul Internaţional „George Enescu” 
(2014, 2018) și două burse „George Enescu” oferite de Institutul Cultural 
Român (2015, 2019). 

păsării măiastre, reprezentat de pian, flaut și harpă; si cel secundar — al 
păsărilor ocrotitoare, personificate de către cvartetul de coarde și 
percuție cu ajutorul scriituri de tip oiseaux. Procedeul spatializárii 
surselor sonore este o trăsătură caracteristică creaţiei compozitorului 
Alexandru Ștefan Murariu, pe care o întâlnim și în alte lurări precum 
Frontières, sau ciclul Espaces, însă în cazul lucrării analizate, spatializarea 
constă în plasarea cvartetului de coarde în afara scenei!, în apropierea 
publicului, pe culoarele laterale ale sălii, în timp ce percutia este 
poziționată pe scenă, în spatele grupului principal de instrumente. 

Lucrare monopartită, de mici dimensiuni, este construită din 
două strofe simetrice, A și Av. Planul sonor principal are la bază trei 
motive muzicale, fiecare atribuit unui anumit instrument, asemenea 
unor personaje muzicale. Motivul harpei constituit dintr-un gest melodic 
rapid (trezecisidoimi) de salt ascendent la 7M urmat de un salt 
descendent de 5-; o pauză și apoi un glissando în registrul supra-acut 
(ex. 11, m. 1-4) va suporta variaţii pe parcursul elaborării discursului 
muzical prin recurente, fragmentări, contractii sau lărgiri. 


^ (EA É Muffled glissando s (EX 
= JA A IC Z L Z — Z 
m rs. am 


Ex. 11. Pasărea măiastră, motivul harpei, m. 1-3 


Motivul pianului este format dintr-o succesiune aparent 
aleatorie de șaisprezecimi, cvintolete și sextolete, pe un plan melodic 
puternic cromatizat, dispersat pe o suprafaţa sonoră de trei octave (ex. 
12, m. 8). 


! Plasarea în spaţiul ambiental al cvartetului depinde de structura sălii în care 
se desfășoară concertul. La Academia Sighișoara, sala de concerte are un 
frumos balcon la etaj, astfel încât membri cvartetului au putut fi plasați la cele 
patru colțuri ale încăperii. 

Ex. 12. Pasărea măiastră, motivul pianului, m. 8-9 


Ultimul motiv în ordinea apariţiei lui în cadrul lucrării este 
motivul flautului, reprezentând o melodie continuă, caracterizată de 
salturi ample, descendente sau ascendente și de durate lungi, asimetrice 
(ex. 13, m. 8). 


Ex. 13. Pasărea măiastră, motivul flautului, m. 8 


Caracteristică planului melodic secund este folosirea unor tehnici 
de atac sau execuţie precum glissando, tremolo și tril, discursul muzical 
fiind constituit din intervenţiile melodice scurte, ale unor celule de două 
sau trei sunete, cromatice, în stil oiseaux, tratate la nivelul vocilor prin 
tehnica imitativă (ex. 14). 


Ex. 14. Pasărea măiastră, planul sonor secundar, tehnică imitativă, m. 8-9 

Prima secțiune A se încheie cu o frază concluzivă ce corespunde 
și cu punctul culminant al lucrării, în care flautul susține un discurs de tip 
oiseaux acompaniat de cvartetul de coarde și percuție cu triluri si 
tremolo-uri pe sunete lungi. 

A doua secțiune a lucrării reia în mare parte materialul muzical 
initial, variația cea mai pronunţată intervenind la nivelul frazei 
concluzive, discursul melodic de tip oiseaux fiind răsfirat la toate vocile 
ansamblului. 


Joc cu păsări de Sonia Vulturar! 


Compoziţia Soniei își 
are geneza în pasiunea ei 
pentru ornitologie. Ca 
membră a Societăţii 
Ornitologice Române, Sonia 
Vulturar s-a implicat în 
realizarea proiectului Noaptea 
Privighetorilor, pentru care a 
compus lucräri instrumentale, 
pornind de la cântecul 
păsărilor. În perioada 2020- 
2021, datorită situației 
pandemice, evenimentul nu a 
putut fi realizat în variantă 
fizică, dar s-au organizat 
acțiuni în mediul virtual, 
printre care și o serie de recitaluri în care s-a dorit valorificarea 
cântecelor păsărilor. Astfel a apărut ciclul de piese Joc de păsări 


1 Născută în 1990 la Oradea, a studiat vioara în cadrul Liceului de Arte din 
orașul natal. A urmat, în paralel, studii universitare la specializarea interpretare 
vioară și compoziţie, la Academia Naţională de Muzică „Gheorghe Dima” din 
Cluj-Napoca, fiind discipolul compozitorilor Péter Szegó si Adrian Pop. În 
prezent este șef partidă în orchestra Operei Naţionale Române din Cluj-Napoca 
și membru fondator al unor ansambluri camerale, printre care Ansamblul 
Couleurs, în cadrul cărora abordează deopotrivă atât repertoriul clasic, cât și 
cel contemporan. 

constituit dintr-o serie de schițe miniaturale, pentru diferite instrumente 
solo, cu un puternic caracter improvizatoric, pornind de la modele 
melodico-ritmice ale unor păsări precum sturzul cântător (Turdus 
Philomelos), cufundarul mare (Gavia Immer), frunzárita galbenă (Icterine 
Warbler), mácáleandrul (Erithacus Rubecula), privighetoarea de závoi 
(Thrush Nightingale) si mierla (Turdus Merula), ale cáror titluri vor fi 
denumirile în limba latină a păsărilor imitate. 

Caracterul improvizatoric al pieselor apare atât la nivelul 
limbajului componistic, cât și al modului în care acestea pot fi puse în 
scenă. Spre exemplu, unele din piese nu contin indicaţii timbrale, cum 
este cazul piesei Turdus Merula, de asemenea, nu este notată ordinea 
schițelor și nu este specificat dacă piesele se cântă solo sau în diferite 
combinaţii instrumentale, contextul interpretării schițelor determinând 
structura lor. 


Pentru concertul din 25 aprilie, Sonia Vulturar, implicată în 
eveniment atât din postura de compozitor, cât și din cea de interpret, i-a 
invitat alături de ea, în conturarea momentului muzical, pe pianistul 
Alexandru Lazăr si pe clarinetistul Sergiu Cebotari. Interpretarea 
lucrărilor a conţinut și o componentă electronică importantă, constând 
în înregistrarea diferitelor cântece de păsări, în mediul lor natural, care a 
fost folosită drept fond sonor și în același timp conducător al discursului 
muzical, peste care s-au suprapus, la anumite semnale sonore, în 
ordinea aparitiilor lor, vioara, pianul și în final clarinetul. Viorii i-au 
revenit partiturile /cterine Warbler, Erithacus Rubecula si Thrush 
Nightingale; pianul a personificat Turdus Merula (mierla) și Turdus 
Philomelos (sturzul cântător), iar clarinetului i-a revenit schița Gavia 
Immer (cufundarul mare), într-o construcţie improvizatorică. 

Interpretii au fost plasați în diferite puncte ale sălii, pianul pe 
scenă, emițătorul în direcția opusă, în spatele publicului, iar vioara și 
clarinetul paralel cu publicul, pe culoarele laterale ale sălii, 
compozitoarea recurgând astfel la tehnica spatializárii sonore pentru a 
genera un rezultat cât mai apropiat mediului natural în care întâlnim 
cântecul păsărilor. 

Fiecare din cele șase piese valorifică scriitura de tip oiseaux, 
bogată în formule ritmice pendulante, plasarea melodiei în registrul acut 
și supra-acut al instrumentelor, structurarea discursului muzical pe baza 
unor motive scurte, ce pot fi repetate aleator (ex. 15). 

** A, B and C motifs/sections can be replayed in any order, a piacere 


Ex. 15. Turdus Merula, cele trei motive constitutive ale schitei si indicatia cu privire la 
alegerea aleatorie a ordinii lor. 


Citatul muzical și efecte speciale în construcția muzicală 
a lucrării Printemps, verdure de Gabriel Máláncioiu! 


Dedicată Ansamblului Couleurs, Printemps, Verdure pentru 
flaut, vioară, violă, violoncel, percutie, harpă dorește să surprindă 
trăsăturile antagonice ale primăverii, în cele două părţi contrastante ale 


1 Născut în 1978 la Brașov, a urmat cursurile Facultăţii de Automatică și 
Calculatoare și cele ale Facultății de Muzică din Timișoara. Discipol al lui Remus 
Georgescu, care l-a iniţiat în tainele compoziției muzicale, iar mai apoi, al lui 
Cornel Táranu si Adrian Pop, în timpul studiilor de master si doctorat la 
Academia Naţională de Muzică „Gheorghe Dima” din Cluj-Napoca, Gabriel 
Mălăncioiu a devenit el însuși cadru didactic, actualmente fiind conferenţiar 
doctor în cadrul Facultăţii de Muzică din Timișoara, unde susține cursurile de 
Orchestratie, Stilistica muzicii contemporane și Analiză muzicală. A compus 
peste 200 de opusuri, lucrările sale fiind publicate la Universal Edition. 

sale, despre prima compozitorul afirmând că „explorează dimensiunea 
fragilitátii, a luminii strălucitoare ce contrastează puternic cu întunericul 
iernii, zumzetul naturii ce prinde viatá"!, în timp ce a doua „sugerează 
năvalnica energie a primăverii, ce implică și furia apelor curgătoare, o 
forță a metamorfozárii cum nu întâlnim în alte anotimpuri"?. 


Quotation from Machauts rondeau " 
Rose, iz. printemps verdure 


127 c => dem ER pul mL 

Quotation from Machaut's rondeau 
Rose. liz, printemps. verdure 


pizz a 


Vin. = J= 

Quotation from Machaut's rondeau 
Rose. iz printemps. verdure 

Quotation from Machaut's rondeau 
Rose. iz, printemps. verdure 


pizz P 
Vc. 
P 

Ex. 16. Printemps, Verdure, p. 2, utilizarea citatului „y” în formă monodică, m. 127-129 

Lucrarea face referire, prin titlul pe care îl poartă, la rondeau-ul 
Rose, liz, printemps, verdure al lui Guillaume de Machaut, o lucrare care 
celebrează primăvara și pe care o 
vom întâlni, sub forma unor 
citate, în cadrul compoziţiei lui 
Gabriel Mălăncioiu. Acesta le va 
introduce, aparent aleatoriu în 
economia piesei, în varianta lor 
originală, sau puţin modificată 
prin contopirea a două voci 
(sopran și alto), generând astfel o 
linie  monodică din discursul 
polifonic iniţial, cum este cazul 


1 Gabriel Mălăncioiu, în prezentarea lucrării din caietul program al concertului. 
? ldem. 

citatului „y” (ex. 16). Compozitorul nu va utiliza un singur segment 
melodic din piesa citată, ci va decupa mai multe fragmente, pe care le va 
introduce atât în partea |, cât și în partea a Il-a a lucrării sale. 

În partea I va introduce citatul „X” la flaut, în măsura 21, fără nici 
o elaborare (ex. 17). Ulterior, în măsurile 38-39, citatul „x” se va regăsi la 
vioară, reluat în stretto de către violă și violoncel. 


Quotation from Machaut's rondeau 
21 Rose, liz, printemps, verdure 


poco in relievo 


Ex. 17. Printemps, Verdure, p. 1, apariţia citatul „x” la flaut, m. 21 


Partea a Il-a va aduce citatul „y” în măsura 48, la flaut si vioară, 
în unison la octavă, acompaniat prin figuratie melodică în șaisprezecimi 
la harpă și flaut; iar în măsura 127, acesta va apărea a doua oară, la 
unison, dar în registre diferite, la flaut, vioară, violă și violoncel, într-un 
acompaniament figurativ la harpă și pian, ce suprapune celule 
pendulante si recurenta inversată a acestora. 

În măsura 135 apare un nou citat, ,z", la vioară, cu două 
intervenţii fragmentare la flaut, acompaniat printr-un pentacord ionic 
descendent pe sib, la violă si o figuratie melodică la harpă cu sugestie de 
acord gravitațional. 

Partea | a lucrării, deși scrisă în notație metrică, în măsură de 
4/4, are un pronunţat caracter atemporal dat de formulele melodice 
asimetric repetitive, de intervențiile cu efectele speciale ale 
instrumentelor și de gesturile sonore de tip onomatopeic asemănătoare 
stilului oiseaux. Aici compozitorul exploatează potenţialul timbral al 
instrumentelor, solicitând acestora diverse tipuri de emisie și tehnici de 
atac ce scot interpretul din zona de confort dată de scriitura clasică, ca 
de exemplu, utilizarea pianului ca instrument cu coarde ciupite (ex. 18), 
sau producerea armonicelor parţiale prin ridicarea ciocănelului prin 
presarea clapei cu mâna dreaptă și atingerea coardei aferente cu mâna 
stângă (ex. 18); tremolo-ul de flageolet la instrumentele cu coarde (ex. 
19), bisbigliando! la flaut (ex. 20), efectul Roger Zare! la harpă (ex. 21) si 
pian, efectul ,seagull" la violoncel și violă (ex. 22). 


» 


1 Efect de tremolo specific instrumentelor cu coarde ciupite. 

Ex. 18. Printemps, Verdure, p. 1, efectul armonicelor la pian (m. 14) și utilizarea 
pianului ca instrument cu coarde ciupite (m. 15-16) 

Ex. 20. Printemps, Verdure, p. 1, bisbigliando la flaut, m. 23-24 


1 Efectul Roger Zare constă în legarea unei benzi de casetă pe o coardă, 
tensionarea slabă a corzii și ciupirea acesteia pentru a produce un sunet. 

"Tie a piece of magnetic tape from an audio cassette to the C string on the harp with a simple knot. 
Then pull the tape taut with one hand, though not tight enough to stretch the tape. 
Use a finger on the other hand to rub the tape with a small amount of pressure to produce the sound" - ROGER ZARE 


Ex.21. Printemps, Verdure, p. 1, efectul Roger Zare la harpá, m. 41. 


EI 
Vla. I8 gH 


"seagull" effect 


Vc. é i E è 


"seagull" effect 


Ex. 22. Printemps, Verdure, p. 1, efectul ,seagull" la violă și violoncel, m. 25 


Față de partea l, atemporală, partea a ll-a are un pronunţat 
caracter temporal, dat de formulele melodice repetitive. Partea este 
structurată în două strofe, A și Av (începând cu m. 87) ale căror discurs 
muzical este bazat pe celula motivică generativă, a cărei caracteristică 
determinantă este de factură ritmică, fiind formată dintr-un grup de 
patru șaisprezecimi urmat de două grupuri de optime+pauză de optime 
(ex. 23). Prin diferite tehnici variationale se vor naște celule variate la 
nivel structural prin segmentare, augmentare (prin dublarea unor 
elemente) sau diminuare (prin retractia unor elemente). La nivelul 
parametrului sonor, identificăm o varietate mare de modele melodice 
care vor sta la baza discursului melodic în continuare: utilizarea 
tetracordului frigic (ex. 23), unisonului (ex. 24, vioară), a pedalei de tip 
ison suprapusă unei pentatonii acustice (ex. 24, violoncel). 

as short as possible 


Viola |H 


Violoncello |I: 


Ex. 24. Printemps, Verdure, partea ll, diferite tipare melodice ale celulei generative, 
m.2 


Consideratii finale 


Prezentul studiu nu și-a propus a fi o incursiune analitică 
exhaustivă ci și-a dorit să consemneze datele ambitiosului proiect de 
creație, interpretare și cercetare, al compozitorului Alexandru Ștefan 
Murariu, ce va reuni, pe parcursul anului 2023, valoroase nume ale 
componisticii românești, din generaţii și din școli muzicale diferite și ce 
va genera un repertoriu cameral nou de minim 15 piese, toate 
interpretate în primă audiție de Ansamblul Couleurs. 

Componenta de cercetare a proiectului, a presupus pregătirea 
unei mese rotunde la care au participat compozitorii programului 
primului concert, alături de subsemnata, în calitate de muzicolog și a 
vizat crearea unei punti de legătură între creatori si public, prin 
explicarea procesului creativ, pornind de la sursele de inspiraţie la 

rezultatul final. În cadrul demersului meu analitic tocmai acest proces 
creativ am încercat să îl evidentiez. 

SUMMARY 


loana Baalbaki 


Contemporary seasons (1). Spring 


The present study arose as a result of the project of composition, 
research and interpretation of contemporary music, entitled 
Contemporary seasons, conceived by the composer Alexandru Stefan 
Murariu, under the umbrella of the Sound Borders Cultural Association, 
and implemented in Cluj-Napoca, during 2023. The project involves the 
organization of four events, associated with the four seasons, in which 
15 Romanian composers are invited to produce chamber music pieces, 
which are then performed in concerts by the Ensemble Couleurs. The 
Spring Concert, held on 25 April 2023, presented, in first performance, 
the works Exuvia by Tudor Feraru, Snowdrop by Serban Marcu and 
Printemps, verdure by Gabriel Máláncioiu. The concert programme was 
completed with three more opuses suitable for the project's theme, Joc 
cu păsări by Sonia Vulturar, Pasărea Măiastră by Alexandru Stefan 
Murariu and Introducere and Allegro by Maurice Ravel. 

